MTÜ Järva Arengu Partnerid juhatuse esimehele

AVALDUS

Palun lõpetada minuga tööleping 15.03.2024 töötaja (vaimse) tervise huvides erakorraliselt TLS § 91 lg 2 alusel tööandja poolse kohustuse olulise rikkumise tõttu, kuna tööandja ei ole töötajat kaitsnud psühhosotsiaalsete ohutegurite eest ja on lubanud juhatuse aseesimehel kohelda töötajat ebaväärikalt. Vastavalt TLS § 100 lg 4 kui töötaja ütleb töölepingu erakorraliselt üles põhjusel, et tööandja on lepingut oluliselt rikkunud, maksab tööandja töötajale hüvitist töötaja kolme kuu keskmise töötasu ulatuses.

Koos lõpparvega palun välja maksta kolme kuu keskmise töötasu hüvitis ning seisuga 15.03.2024 kasutamata jäänud puhkusekompensatsioon 16,74 päeva eest.

MTÜ Järva Arengu Partnerid on rikkunud tööandja poolseid kohustusi: TLS § 28 lg 2 p 6 kohaselt tuleb tööandjal töötaja jaoks tagada töötervishoiu ja tööohutuse nõuetele vastavad töötingimused, mis muuhulgas hõlmab ka töötajate kaitsmist psühhosotsiaalsete ohutegurite eest. Vastavalt töötervishoiu ja tööohutuse seaduse § 9(1') lg 1 kuuluvad psühhosotsiaalsete ohutegurite hulka muu hulgas ebavõrdne kohtlemine, kiusamine ja ahistamine tööl, töötaja võimetele mittevastav töö ning muud juhtimise, töökorralduse ja töökeskkonnaga seotud tegurid, mis võivad mõjutada töötaja vaimset või füüsilist tervist, sealhulgas põhjustada tööstressi.

Juhatuse aseesimehe Jaano Rässa tegevus on tekitanud tegevjuhile otsese psüühilise tervise kahjustuse. Nimetades oma kirjades tegevjuhti pidevalt ebapädevaks, esitades tarnijate ja maksete kohta valeväiteid, ähvardades nii tegevjuhti, konsultanti kui juhatuse liikmeid pidevalt vastusele võtmise ning korruptsiooni teadete esitamisega, kui ei tehta tema nägemuste järgi. Lisaks saatis J.Rässa liikmetele kirja, kus kasutab solvavaid väljendeid Sille Pudeli aadressil ja käitus seega ebaväärikalt. Selline töökius on mul põhjustanud depressiooni, mis on arsti poolt diagnoositud ja mul ei ole võimalik seetõttu töösuhet jätkata, sest on ilmnenud faktid, et töökius jätkub Jaano Rässa poolt pärast 15.01.2024 toimud üldkoosolekut. Tõendusmaterjaliks on JAP liikmetele saadetud kirjad ja juhatusele saadetud kirjad.

Lugupidamisega

Sille Pudel

01.02.2024